REPUBLIKA SRBIJA

NARODNA SKUPŠTINA

01 Broj 06-2/232-20

29. decembar 2020. godine

B e o g r a d

**Z A P I S N I K**

**DEVETE SEDNICE DRUGOG REDOVNOG ZASEDANjA**

**NARODNE SKUPŠTINE REPUBLIKE SRBIJE U 2020. GODINI,**

**ODRŽANE 27, 28. I 29. DECEMBRA 2020. GODINE**

Sednica je počela u 10 časova i 15 minuta.

Sednici je predsedavao Ivica Dačić, predsednik Narodne skupštine.

Predsednik je, na osnovu službene evidencije o prisutnosti narodnih poslanika, konstatovao da sednici prisustvuju 103 narodna poslanika, a primenom elektronskog sistema za glasanje utvrđeno je da je u sali prisutno 159 narodnih poslanika, odnosno da je prisutna većina od ukupnog broja narodnih poslanika i da postoje uslovi za rad Narodne skupštine, u smislu člana 88. stav 5. Poslovnika Narodne skupštine.

Predsednik je obavestio da su sprečeni da sednici prisustvuju narodni poslanici: Hadži Milorad Stošić, Dragan M. Marković, Aleksandar Jovanović, Đuro Perić, dr Vesna Ivković i Justina Pupin Košćal.

Prema evidenciji Službe Narodne skupštine, sednici nisu prisustvovali, a nisu obavestili predsednika o sprečenosti, narodni poslanici: Andrijana Avramov, Dragoljub Acković, Dušan Bajatović, Arđend Bajrami, Nadire Bećiri, mr Igor Bečić, dr Boban Birmančević, Zoran Bojanić, Vladimir Grahovac, Ninoslav Erić, Ilija Životić, Vladan Zagrađanin, Marko Zeljug, dr Muamer Zukorlić, Enis Imamović, Krsto Janjušević, Nataša Jovanović, doc. dr Mihailo Jokić, Nikola Jolović, Šaip Kamberi, Ana Karadžić, Jovan Kolundžija, Goran Kovačević, Miroslav Kondić, Marijana Krajnović, Selma Kučević, Sofija Maksimović, Dragan D. Marković, Maja Mačužić Puzić, Velibor Milojičić, Žarko Mićin, Olivera Nedeljković, Slađana Nikolić, Milica Obradović, dr Vladimir Orlić, prof. dr Aleksandra Pavlović Marković, Nebojša Pavlović, Zoltan Pek, Ljubo Petrović, Mira Petrović, Milena Popović, Misala Pramenković, Marina Raguš, Katarina Rakić, dr Ljubinko Rakonjac, Vesna Ranković, Jelica Sretenović, Vesna Stambolić, prof. dr Goran Tasić, Ivan Tasovac, Smilja Tišma, Đorđe Todorović, Sonja Todorović, Milan Urošević, Toma Fila, Arpad Fremond, Mirsad Hodžić, Ljiljana Kuzmanović-Vujaković, Marina Mirković i Nikola Kožović.

Predsednik je, saglasno članu 86. stav 2. i članu 87. stav 2. Poslovnika, obavestio da je ova sednica sazvana u roku kraćem od roka utvrđenog u članu 86. stav 1. Poslovnika i, izuzetno, za nedelju, dakle mimo dana utvrđenih u članu 87. stav 1. Poslovnika, zbog potrebe da Narodna skupština što pre razmotri predloge akata iz predloženog dnevnog reda.

Narodna skupština je, većinom glasova usvojila: Zapisnik Četvrte sednice Drugog redovnog zasedanja Narodne skupštine Republike Srbije u 2020. godini, održane 24, 25. i 26. novembra 2020. godine (od 162 prisutna narodna poslanika, 158 je glasalo za, a četiri nisu glasala) i Zapisnik Pete sednice Drugog redovnog zasedanja Narodne skupštine Republike Srbije u 2020. godini, održane 1. i 2. decembra 2020. godine (od 163 prisutna narodna poslanika, 159 je glasalo za, a četiri nisu glasala).

Zatim je Narodna skupština prešla na utvrđivanje dnevnog reda.

Izjašnjavajući se o predlogu za stavljanje na dnevni red akta po hitnom postupku, Narodna skupština je prihvatila predlog Grupe od 15 narodnih poslanika da se, po hitnom postupku, stavi na dnevni red Predlog zaključka povodom predstavljanja Izveštaja Evropske komisije o Republici Srbiji za 2020. godinu, koji su podneli Narodnoj skupštini 18. decembra 2020. godine (od 163 prisutna narodna poslanika, 160 je glasalo za, jedan protiv, a dva nisu glasala).

Izjašnjavajući se o predlozima za dopunu predloženog dnevnog reda, Narodna skupština nije prihvatila: predlog narodnog poslanika Ane Karadžić da se dnevni red dopuni tačkom Predlog zakona o izmenama Zakona o izvršenju i obezbeđenju, koji su Narodnoj skupštini podneli narodni poslanici Đorđe Komlenski, Marijan Rističević, Ana Karadžić i Bojan Torbica 16. novembra 2020. godine (od 163 prisutna narodna poslanika, tri su glasala za, a 160 nije glasalo), predlog narodnog poslanika Bojana Torbice da se dnevni red dopuni tačkom Predlog zakona o izmenama Zakona o sudijama, koji su Narodnoj skupštini podneli narodni poslanici Đorđe Komlenski, Marijan Rističević, Ana Karadžić i Bojan Torbica 16. novembra 2020. godine (nakon obrazloženja narodnog poslanika Bojana Torbice, od 163 prisutna narodna poslanika, četiri su glasala za, a 159 nije glasalo) i predlog narodnog poslanika Đorđa Komlenskog da se dnevni red dopuni tačkom Predlog odluke o obrazovanju Komisije za istragu i utvrđenje broja žrtava agresije NATO pakta 1999. godine, koji su Narodnoj skupštini podneli narodni poslanici Đorđe Komlenski, Marijan Rističević, Ana Karadžić i Bojan Torbica 16. novembra 2020. godine (nakon obrazloženja narodnog poslanika Đorđa Komlenskog, od 164 prisutna narodna poslanika, 13 je glasalo za, a 151 nije glasao).

Narodna skupština je, većinom glasova (od 164 prisutna narodna poslanika, 160 je glasalo za, a četiri nisu glasala), prihvatila predlog narodnog poslanika dr Aleksandra Martinovića da se obavi:

**zajednički načelni i jedinstveni pretres o:**

**- Predlogu zakona o dopuni Zakona o javnim medijskim servisima,** koji je podnela Vlada (broj 011-2054/20 od 11. decembra 2020. godine),

**- Predlogu zakona o potvrđivanju Sporazuma o kinematografskoj koprodukciji između Vlade Republike Srbije i Vlade Republike Francuske,** koji je podnela Vlada (broj 011-2058/20 od 11. decembra 2020. godine),

**- Predlogu zakona o potvrđivanju Ugovora između Republike Srbije i Japana o otklanjanju dvostrukog oporezivanja u odnosu na poreze na dohodak i sprečavanju poreske evazije i izbegavanja,** koji je podnela Vlada (broj 011-2057/20 od 11. decembra 2020. godine) i

**- Predlogu zakona o potvrđivanju Ugovora o zajmu (Izgradnja autoputa E-80 Niš–Merdare, deonica Niš–Pločnik, faza 1) između Republike Srbije i Evropske banke za obnovu i razvoj,** koji je podnela Vlada (broj 011-2055/20 od 11. decembra 2020. godine).

Narodna skupština je, većinom glasova (od 164 prisutna narodna poslanika, 160 je glasalo za, a četiri nisu glasala), utvrdila dnevni red Devete sednice Drugog redovnog zasedanja Narodne skupštine Republike Srbije u 2020. godini, u celini:

Tako utvrđeni dnevni red je sledeći:

**1. Predlog zakona o dopuni Zakona o javnim medijskim servisima,** koji je podnela Vlada (broj 011-2054/20 od 11. decembra 2020. godine),

**2. Predlog zakona o potvrđivanju Sporazuma o kinematografskoj koprodukciji između Vlade Republike Srbije i Vlade Republike Francuske,** koji je podnela Vlada (broj 011-2058/20 od 11. decembra 2020. godine),

**3. Predlog zakona o potvrđivanju Ugovora između Republike Srbije i Japana o otklanjanju dvostrukog oporezivanja u odnosu na poreze na dohodak i sprečavanju poreske evazije i izbegavanja,** koji je podnela Vlada (broj 011-2057/20 od 11. decembra 2020. godine),

**4. Predlog zakona o potvrđivanju Ugovora o zajmu (Izgradnja autoputa E-80 Niš–Merdare, deonica Niš–Pločnik, faza 1) između Republike Srbije i Evropske banke za obnovu i razvoj,** koji je podnela Vlada (broj 011-2055/20 od 11. decembra 2020. godine) i

**5. Predlog zaključka povodom predstavljanja Izveštaja Evropske komisije o Republici Srbiji za 2020. godinu,** koji je podnela Grupa od 15 narodnih poslanika (broj 02-2137/20 od 18. decembra 2020. godine).

Predsednik je, saglasno članu 90. stav 1. Poslovnika, obavestio da su pozvani da sednici prisustvuju: Maja Gojković, potpredsednik Vlade i ministar kulture i informisanja, Siniša Mali, ministar finansija, Tomislav Momirović, ministar građevinarstva, saobraćaja i infrastrukture, Vanja Udovičić, ministar omladine i sporta, Slavica Savičić i Saša Stevanović, državni sekretari u Ministarstvu finansija, Milana Rakić, državni sekretar u Ministarstvu građevinarstva, saobraćaja i infrastrukture, dr Dragan Demirović, pomoćnik ministra za finansije, Olga Gekić, v.d. pomoćnika ministra kulture i informisanja, Igor Jovičić, v.d. sekretara Ministarstva kulture i informisanja, Ana Tripović, direktor Uprave za javni dug u Ministarstvu finansija, mr Dejan Dabetić, viši savetnik i rukovodilac Grupe u Ministarstvu finansija, Dejan Stojanović, rukovodilac Grupe za normativne poslove u Ministarstvu kulture i informisanja, Stanko Blagojević iz Kabinete ministra kulture i informisanja i Ema Dragulj i Dragana Dejanović, samostalni savetnici u Ministarstvu finansija.

Zatim je Narodna skupština prešla na rad po utvrđenom dnevnom redu, odnosno na **zajednički načelni i jedinstveni pretres o predlozima zakona iz tačaka od 1. do 4. dnevnog reda.**

Predsednik je, saglasno članu 157. stav 2. i članu 170. stav 1. Poslovnika, otvorio zajednički načelni i jedinstveni pretres o:

**- Predlogu zakona o dopuni Zakona o javnim medijskim servisima,**

**- Predlogu zakona o potvrđivanju Sporazuma o kinematografskoj koprodukciji između Vlade Republike Srbije i Vlade Republike Francuske,**

**- Predlogu zakona o potvrđivanju Ugovora između Republike Srbije i Japana o otklanjanju dvostrukog oporezivanja u odnosu na poreze na dohodak i sprečavanju poreske evazije i izbegavanja** i

**-** **Predlogu zakona o potvrđivanju Ugovora o zajmu (Izgradnja autoputa E-80 Niš–Merdare, deonica Niš–Pločnik, faza 1) između Republike Srbije i Evropske banke za obnovu i razvoj.**

Uvodno izlaganje o predlozima zakona podneli su predstavnici predlagača Maja Gojković, potpredsednik Vlade i ministar kulture i informisanja i Vanja Udovičić, ministar omladine i sporta.

U zajedničkom načelnom i jedinstvenom pretresu učestvovali su narodni poslanici: Jelena Žarić Kovačević, izvestilac Odbora za ustavna pitanja i zakonodavstvo, dr Aleksandra Tomić, izvestilac Odbora za finansije, republički budžet i kontrolu trošenja javnih sredstava, Života Starčević, zamenik predsednika Poslaničke grupe JEDINSTVENA SRBIJA (JS) (povodom čijeg izlaganja se za reč javila ministar Maja Gojković), Milija Miletić, zamenik predsednika Poslaničke grupe „STRANKA PRAVDE I POMIRENjA SPP - UJEDINjENA SELjAČKA STRANKA USS“ (povodom čijeg izlaganja se za reč javila ministar Maja Gojković, nakon čega je predsedavajuća Marija Jevđić, potpredsednik Narodne skupštine, saglasno članu 27. i članu 87. st. 2. i 3. Poslovnika, produžila rad sednice Narodne skupštine i posle 18,00 časova), Nataša Mihailović Vacić, zamenik predsednika Poslaničke grupe Socijaldemokratska partija Srbije, Snežana Paunović, zamenik predsednika Poslaničke grupe SOCIJALISTIČKA PARTIJA SRBIJE (SPS) (povodom čijeg izlaganja se za reč javila ministar Maja Gojković), Nenad Baroš, predstavnik Poslaničke grupe „Aleksandar Vučić - za našu decu“, Sanja Jefić Branković, Vladan Glišić (povodom čijeg izlaganja su se naizmenično za reč i repliku javili ministar Maja Gojković i narodni poslanik Vladan Glišić), mr Đorđe Kosanić, Đorđe Milićević, mr Jadranka Jovanović (povodom čijeg izlaganja se za reč javila ministar Maja Gojković) i Jelena Mihailović, nakon čega je predsednik odredio pauzu u trajanju od jednog časa.

Nakon pauze, sednica je nastavljena u 15 časova i 10 minuta.

U nastavku zajedničkog načelnog i jedinstvenog pretresa učestvovali su narodni poslanici: Marijan Rističević, prof. dr Jahja Fehratović, Bratimir Vasiljević, prof. dr Vladimir Marinković, Tijana Davidovac, Svetlana Milijić, Milimir Vujadinović, Tomislav Janković, Mirela Radenković, Vladimir Đukanović, Miloš Banđur, Veroljub Arsić (povodom čijeg izlaganja se za reč javila ministar Maja Gojković), Milan Jugović, Marko Parezanović, Petar Vesović, prof. dr Marko Atlagić, Boris Bursać i Vladica Maričić.

Zatim je predsednik, saglasno članu 98. stav 4. Poslovnika, zaključio zajednički načelni i jedinstveni pretres o predlozima zakona iz tačaka od 1. do 4. dnevnog reda.

Prvog dana rada, sednica je završena u 18 časova i 35 minuta.

**Drugi dan rada – 28. decembar 2020. godine**

Sednica je počela u 10 časova i 15 minuta.

Sednici je predsedavao Ivica Dačić, predsednik Narodne skupštine.

Predsednik je, na osnovu službene evidencije o prisutnosti narodnih poslanika, konstatovao da sednici prisustvuje 106 narodnih poslanika, a primenom elektronskog sistema za glasanje utvrđeno je da je u sali prisutno 149 narodnih poslanika i da postoje uslovi za rad.

Predsednik je obavestio da su sprečeni da sednici prisustvuju narodni poslanici: Dragan M. Marković, dr Vesna Ivković i Justina Pupin Košćal.

Prema evidenciji Službe Narodne skupštine, sednici nisu prisustvovali, a nisu obavestili predsednika o sprečenosti, narodni poslanici: Andrijana Avramov, Dragoljub Acković, Dušan Bajatović, Arđend Bajrami, dr Boban Birmančević, Sandra Božić, Zoran Bojanić, Josip Broz, Bratimir Vasiljević, Vladimir Grahovac, Maja Grbić, Mladen Grujić, prof. dr Zoran Dragišić, Ilija Životić, Marko Zeljug, Krsto Janjušević, mr Jadranka Jovanović, Nataša Jovanović, doc. dr Mihailo Jokić, Ana Karadžić, Dragomir Karić, Jovan Kolundžija, Goran Kovačević, Miroslav Kondić, Selma Kučević, dr Darko Laketić, Sofija Maksimović, Milija Miletić, Velibor Milojičić, Žarko Mićin, Olivera Nedeljković, dr Vladimir Orlić, Biljana Pantić Pilja, dr Balint Pastor, Zoltan Pek, Ljubo Petrović, Mira Petrović, Milena Popović, Misala Pramenković, Katarina Rakić, dr Ljubinko Rakonjac, Vesna Ranković, Vesna Stambolić, prof. dr Goran Tasić, Ivan Tasovac, Smilja Tišma, Đorđe Todorović, Sonja Todorović, dr Emeše Uri, prof. dr Jahja Fehratović, Srbislav Filipović, Arpad Fremond, Aco Petrović, Ljiljana Kuzmanović-Vujaković, Marina Mirković, Nikola Kožović i Daniel Đivanović.

Predsednik je, saglasno članu 90. stav 1. Poslovnika Narodne skupštine, obavestio da su sednici pozvani da prisustvuju: Ana Brnabić, predsednik Vlade, Jadranka Joksimović, ministar za evropske integracije, Nikola Selaković, ministar spoljnih poslova, Gordana Čomić, ministar za ljudska i manjinska prava i društveni dijalog i Maja Popović, ministar pravde.

Zatim je Narodna skupština prešla na jedinstveni pretres o **5. tački dnevnog reda** - **PREDLOGU ZAKLjUČKA POVODOM PREDSTAVLjANjA IZVEŠTAJA EVROPSKE KOMISIJE O REPUBLICI SRBIJI ZA 2020. GODINU.**

Predsednik je, saglasno članu 192. Poslovnika, otvorio jedinstveni pretres o Predlogu zaključka.

Uvodno izlaganje o Predlogu zaključka podneli su predstavnik predlagača narodni poslanik Elvira Kovač i predsednik Vlade Ana Brnabić.

U jedinstvenom pretresu učestvovali su narodni poslanici: dr Muamer Zukorlić, predstavnik Poslaničke grupe „STRANKA PRAVDE I POMIRENjA SPP - UJEDINjENA SELjAČKA STRANKA USS“, Enis Imamović, zamenik predsednika Poslaničke grupe UJEDINjENA DOLINA - SDA SANDžAKA (povodom čijeg izlaganja su se za reč i repliku naizmenično javili predstavnik predlagača Elvira Kovač, Gordana Čomić, ministar za ljudska i manjinska prava i društveni dijalog, narodni poslanik Enis Imamović, predstavnik predlagača Elvira Kovač, Jadranka Joksimović, ministar za evropske integracije, narodni poslanik Enis Imamović, predsednik Vlade Ana Brnabić, narodni poslanik Enis Imamović, ministar Jadranka Joksimović i predstavnik predlagača Elvira Kovač), Dragan D. Marković, predsednik Poslaničke grupe JEDINSTVENA SRBIJA (JS), (nakon čega su se za reč i repliku naizmenično javili ministar Jadranka Joksimović i narodni poslanik Dragan D. Marković), dr Milorad Mijatović, predstavnik Poslaničke grupe Socijaldemokratska partija Srbije (povodom čijeg izlaganja su se za reč javile ministri Jadranka Joksimović i Gordana Čomić, nakon čega se za repliku javio narodni poslanik dr Milorad Mijatović, a zatim je predsedavajuća Marija Jevđić, potpredsednik Narodne skupštine, saglasno članu 27. i članu 87. st. 2. i 3. Poslovnika, produžila rad Narodne skupštine i posle 18,00 časova), Rozalija Ekres, predstavnik Poslaničke grupe SAVEZ VOJVOĐANSKIH MAĐARA, Đorđe Milićević, predsednik Poslaničke grupe SOCIJALISTIČKA PARTIJA SRBIJE (SPS), nakon čega je predsednik odredio pauzu u trajanju od jednog časa.

Nakon pauze, sednica je nastavljena u 15 časova i 5 minuta.

\*

\* \*

Narodna skupština je, saglasno članu 88. stav 1. tačka 2. i st. 3. i 4. Zakona o izboru narodnih poslanika, na predlog Odbora za administrativno-budžetska i mandatno-imunitetska pitanja, konstatovala da je prestao mandat, pre isteka vremena na koje je izabrana, narodnom poslaniku Maji Mačužić Puzić, danom podnošenja ostavke.

Saglasno Zakonu o izboru narodnih poslanika, izvršiće se popunjavanje upražnjenog poslaničkog mesta u Narodnoj skupštini.

\* \*

\*

U nastavku jedinstvenog pretresa učestvovali su narodni poslanici: Dušica Stojković, predstavnik Poslaničke grupe „Aleksandar Vučić - za našu decu“, Samir Tandir (nakon čijeg izlaganja se za reč javila ministar Jadranka Joksimović, kojoj je replicirao narodni poslanik Samir Tandir), Vladan Glišić (povodom čijeg izlaganja su se za reč javili Nikola Selaković, ministar spoljnih poslova i ministar Jadranka Joksimović, kojoj je replicirao narodni poslanik Vladan Glišić), Marijan Rističević (nakon čijeg izlaganja se za reč javila ministar Jadranka Joksimović), Šaip Kamberi (povodom čijeg izlaganja su se za reč javile predstavnik predlagača Elvira Kovač i ministar Gordana Čomić, nakon čega se za repliku javio narodni poslanik dr Aleksandar Martinović, a zatim su se za reč javili ministri Nikola Selaković i Jadranka Joksimović, posle čega su uzajamno replicirali narodni poslanici Šaip Kamberi i dr Aleksandar Martinović, a zatim je narodni poslanik Milan Savić ukazao na povredu člana 107. Poslovnika, a objašnjenje je dao predsednik), Dušica Stojković, Marija Jevđić, mr Akoš Ujhelji, prof. dr Žarko Obradović (povodom čijeg izlaganja su se za reč javili ministri Nikola Selaković i Jadranka Joksimović, nakon čega se za repliku javio narodni poslanik prof. dr Žarko Obradović), Vesna Marković, Zagorka Aleksić, Snežana Paunović, Đorđe Dabić, Zvonimir Stević i prof. dr Vladimir Marinković.

Drugog dana rada, sednica je završena u 19 časova i 25 minuta.

**Treći dan rada – 29. decembar 2020. godine**

Sednica je počela u 10 časova i 15 minuta.

Sednici je predsedavao Ivica Dačić, predsednik Narodne skupštine.

Predsednik je, na osnovu službene evidencije o prisutnosti narodnih poslanika, konstatovao da sednici prisustvuje 97 narodnih poslanika, a primenom elektronskog sistema za glasanje utvrđeno je da su sali prisutna 142 narodna poslanika i da postoje uslovi za rad.

\*

\* \*

Narodna skupština je, shodno članu 27. stav 5. Zakona o izboru narodnih poslanika, a na osnovu Odluke Republičke izborne komisije o dodeli mandata narodnih poslanika radi popune upražnjenih poslaničkih mesta u Narodnoj skupštini i Izveštaja Odbora za administrativno-budžetska i mandatno-imunitetska pitanja, konstatovala potvrđivanje mandata narodnom poslaniku Dušanu Radojeviću, izabranom sa Izborne liste „Aleksandar Vučić - za našu decu“.

Zatim je narodni poslanik Dušan Radojević, saglasno članu 17. Zakona o Narodnoj skupštini, položio zakletvu, nakon čega mu je predsednik čestitao na izboru i poželeo uspeh u budućem radu.

\* \*

\*

Na osnovu člana 287. Poslovnika, obaveštenja, odnosno objašnjenja su zatražili narodni poslanici: Samir Tandir, predsednik Poslaničke grupe „STRANKA PRAVDE I POMIRENjA SPP - UJEDINjENA SELjAČKA STRANKA USS“ - od predsednika Vlade i ministra rudarstva i energetike, Mirsad Hodžić, predstavnik Poslaničke grupe UJEDINjENA DOLINA - SDA SANDžAKA - od ministra pravde i ministra privrede, Snežana Paunović, zamenik predsednika Poslaničke grupe SOCIJALISTIČKA PARTIJA SRBIJE (SPS) - od direktora Kancelarije za Kosovo i Metohiju i ministra unutrašnjih poslova, dr Muamer Bačevac, predstavnik Poslaničke grupe Socijaldemokratska partija Srbije - od ministra za rad, zapošljavanje, boračka i socijalna pitanja i prof. dr Vladimir Marinković, predstavnik Poslaničke grupe „Aleksandar Vučić - za našu decu“ - od Ministarstva unutrašnjih poslova.

Predsednik je obavestio da su sprečeni da sednici prisustvuju narodni poslanici Dragan M. Marković i dr Vesna Ivković.

Prema evidenciji Službe Narodne skupštine, sednici nisu prisustvovali, a nisu obavestili predsednika o sprečenosti, narodni poslanici: Andrijana Avramov, Dragoljub Acković, Dušan Bajatović, Arđend Bajrami, Nadije Bećiri, dr Boban Birmančević, Sandra Božić, Zoran Bojanić, Dragana Minčić Branković, Vladimir Grahovac, Mladen Grujić, prof. dr Zoran Dragišić, Vladimir Đukanović, Milan Đurica, Ninoslav Erić, Ilija Životić, Marko Zeljug, Krsto Janjušević, Nataša Jovanović, doc. dr Mihailo Jokić, Šaip Kamberi, Ana Karadžić, Nandor Kiš, Goran Kovačević, Jovan Kolundžija, Miroslav Kondić, Selma Kučević, Sofija Maksimović, prof. dr Predrag Marković, Jelena Mijatović, Velibor Milojičić, Nenad Mitrović, Žarko Mićin, Olivera Nedeljković, Slađana Nikolić, dr Vladimir Orlić, Zoltan Pek, Ljubo Petrović, Milena Popović, Misala Pramenković, dr Ljubinko Rakonjac, Jelica Sretenović, Vesna Stambolić, prof. dr Goran Tasić, Ivan Tasovac, Smilja Tišma, Đorđe Todorović, Sonja Todorović, dr Emeše Uri, prof. dr Jahja Fehratović, Srbislav Filipović, Aco Petrović, Ljiljana Kuzmanović-Vujaković i Marina Mirković.

Zatim je Narodna skupština nastavila jedinstveni pretres o **5. tački dnevnog reda - PREDLOGU ZAKLjUČKA POVODOM PREDSTAVLjANjA IZVEŠTAJA EVROPSKE KOMISIJE O REPUBLICI SRBIJI ZA 2020. GODINU.**

U nastavku jedinstvenog pretresa učestvovali su narodni poslanici: Veroljub Arsić, dr Muamer Bačevac, Adam Šukalo, Zoran Tomić Dragan Šormaz, dr Aleksandra Tomić, Predrag Rajić, Dubravka Filipovski, Milimir Vujadinović, Nevenka Kostadinova, Luka Kebara, Uglješa Mrdić, Jelena Obradović i Milan Savić, kao i predstavnik predlagača Elvira Kovač, nakon čega je predsednik, u skladu sa članom 98. stav 4. Poslovnika, zaključio jedinstveni pretres o Predlogu zaključka.

Predsednik je, saglasno članu 87. stav 5. Poslovnika, odredio utorak, 29. decembar 2020. godine, sa početkom u 14,00 časova, kao Dan za glasanje o tačkama dnevnog reda Devete sednice Drugog redovnog zasedanja Narodne skupštine Republike Srbije u 2020. godini.

Primenom elektronskog sistema za glasanje, utvrđeno je da su u sali prisutna 174 narodna poslanika, odnosno da je prisutna većina od ukupnog broja narodnih poslanika i da postoje uslovi za odlučivanje.

Zatim je Narodna skupština prešla na odlučivanje.

**1. tačka dnevnog reda –** **PREDLOG ZAKONA O DOPUNI ZAKONA O JAVNIM MEDIJSKIM SERVISIMA**

Narodna skupština je, većinom glasova (od 178 prisutnih narodnih poslanika, 176 je glasalo za, a dva nisu glasala), prihvatila Predlog zakona, u načelu.

Narodna skupština je posebno odlučila da postoje naročito opravdani razlozi za stupanje zakona na snagu u roku kraćem od osam dana od dana njegovog objavljivanja (od 179 prisutnih narodnih poslanika, 177 je glasalo za, a dva nisu glasala).

Narodna skupština je, većinom glasova (od 180 prisutnih narodnih poslanika, 177 je glasalo za, jedan se uzdržao, a dva nisu glasala), usvojila Predlog zakona o dopuni Zakona o javnim medijskim servisima, u celini.

**2. tačka dnevnog reda –** **PREDLOG ZAKONA O POTVRĐIVANjU SPORAZUMA O KINEMATOGRAFSKOJ KOPRODUKCIJI IZMEĐU VLADE REPUBLIKE SRBIJE I VLADE REPUBLIKE FRANCUSKE**

Narodna skupština je, većinom glasova svih narodnih poslanika (od 181 prisutnog narodnog poslanika, 179 je glasalo za, a dva nisu glasala), usvojila Predlog zakona o potvrđivanju Sporazuma o kinematografskoj koprodukciji između Vlade Republike Srbije i Vlade Republike Francuske, u celini.

**3. tačka dnevnog reda –** **PREDLOG ZAKONA O POTVRĐIVANjU UGOVORA IZMEĐU REPUBLIKE SRBIJE I JAPANA O OTKLANjANjU DVOSTRUKOG OPOREZIVANjA U ODNOSU NA POREZE NA DOHODAK I SPREČAVANjU PORESKE EVAZIJE I IZBEGAVANjA**

Narodna skupština je, većinom glasova svih narodnih poslanika (od 181 prisutnog narodnog poslanika, 181 je glasao za), usvojila Predlog zakona o potvrđivanju Ugovora između Republike Srbije i Japana o otklanjanju dvostrukog oporezivanja u odnosu na poreze na dohodak i sprečavanju poreske evazije i izbegavanja, u celini.

**4. tačka dnevnog reda –** **PREDLOG ZAKONA O POTVRĐIVANjU UGOVORA O ZAJMU (IZGRADNjA AUTOPUTA E-80 NIŠ–MERDARE, DEONICA NIŠ–PLOČNIK, FAZA 1) IZMEĐU REPUBLIKE SRBIJE I EVROPSKE BANKE ZA OBNOVU I RAZVOJ**

Narodna skupština je, većinom glasova svih narodnih poslanika (od 181 prisutnog narodnog poslanika, 180 je glasalo za, a jedan nije glasao), usvojila Predlog zakona o potvrđivanju Ugovora o zajmu (Izgradnja autoputa E-80 Niš–Merdare, deonica Niš–Pločnik, faza 1) između Republike Srbije i Evropske banke za obnovu i razvoj, u celini.

**5. tačka dnevnog reda –** **PREDLOG ZAKLjUČKA POVODOM PREDSTAVLjANjA IZVEŠTAJA EVROPSKE KOMISIJE O REPUBLICI SRBIJI ZA 2020. GODINU**

Narodna skupština je, većinom glasova svih narodnih poslanika (od 181 prisutnog narodnog poslanika, 173 su glasala za, dva su se uzdržala, a šest nije glasalo), usvojila Predlog zaključka povodom predstavljanja Izveštaja Evropske komisije o Republici Srbiji za 2020. godinu, u celini.

Pošto je Narodna skupština obavila razmatranje i odlučivanje o svim tačkama dnevnog reda sednice, predsednik Narodne skupštine je, saglasno članu 102. Poslovnika, zaključio Devetu sednicu Drugog redovnog zasedanja Narodne skupštine Republike Srbije u 2020. godini, nakon čega je intonirana himna Republike Srbije.

Sednica je zaključena u 14 časova i 20 minuta.

GENERALNI SEKRETAR PREDSEDNIK

Veljko Odalović Ivica Dačić